স্বল্পকালীন মন্ত্রীত্বের সময় তিনি কয়েকটি গুরুত্বপূর্ণ কাজ করে গেছেন, যা সেদিনের প্রেক্ষাপটে বিশেষভাবে উল্লেখযোগ্য। সেসময়ে মুসলমানেরা সবদিক হতে পিছিয়ে ছিল। সৈয়দ নওশের আলী আগাগোড়া অসাম্প্রদায়িক হওয়া সত্ত্বেও স্বাস্থ্যমন্ত্রী হিসেবে বেশ কিছু প্রতিভাবান মুসলমান ছাত্রকে বিদেশে উচ্চতর মেডিকেল শিক্ষার ও উচ্চপদে অবস্থানের সুযোগ করে দেন। ডাঃ এ. কিউ বদিউর রহমান তার "স্বদেশ-বিদেশ" নামক গ্রন্থে লিখেছেন “জনাব নওশের আলী নামে একজন বিখ্যাত সাহসী মন্ত্রী ছিলেন। মেডিকেল কলেজে ১০০ জন নতুন ছাত্রের মধ্যে মাত্র ১/২ জন মুসলমান ছাত্র ভর্তি হতে পারতো। তিনি এক অধ্যাদেশের মাধ্যমে ১৯৪৫ সালের মধ্যে কোলকাতা মেডিকেল কলেজে মুসলমান ছাত্রের সংখ্যা ৫০% হতে হবে বলে ঘোষণা দেন। তাই আমরা মুসলমান ছাত্ররা ডাক্তার হতে পেরেছিলাম। তিনিই প্রথম একজন মুসলমানকে (মেজর ডাক্তার দবিরউদ্দীন আহমদ) মেডিকেল কলেজে প্রিন্সিপ্যাল হিসেবে নিয়োগ দেন। তিনিই প্রথম একজন ভারতীয়কে (ডাক্তার মনি দে) প্রফেসর অব মেডিসিন পদেও নিয়োগ প্রদান করেন। ইতোপূর্বে এই পদে সব সময় ইংরেজরা এই নিয়োগ নিয়ে তাঁর সঙ্গে ইংরেজ গভর্ণরের বিরোধ হলেও তিনি তাঁর সিদ্ধান্তে অটল ছিলেন। এই ঘটনার মধ্য দিয়ে তাঁর সাহসী ভূমিকা ও জাতীয়তাবাদী দৃষ্টিভঙ্গীর পরিচয় পাওয়া যায়।
রাজনৈতিক জীবন
সেবামূলক কর্মকান্ড
পেশাগত জীবন
বৈবাহিক জীবন